Ceser Cantù

El **Ceser Ambroeus Cantù** (Brivi, 5 de dicember del 1804 – Milan, 11 de marz del 1895) a l’è stad on storich, leterad, politegh, registrant e scritor italian.
Deputad al parlament del 1860 al 1867, l’è stad el fondator de l**[[Socetà Storica Lombarda|Archivi storich lombard]]'' e president onorari de la [[Socetà Italiana di Autor e Editori|SIAE]]. Leterad ligad a l'area [[Romanticismo|romantica]] e al [[gesa catolica|catolicesim]], el Cantù l’è stad autor de tanti [[Romanz]] (infra i quai spica "Margherita Pusterla"), di [[Storiografia|sagg storich]] "Storia Universale" - ''Storia universal -'' e "Grande illustrazione del Lombardo Veneto"  - ''Granda ilustrazzion del Lombard Venet -'' e de [[Critica leteraria|storiografia leteraria]] ("Ragionamenti per servire di commento ai [[I promessi sposi|Promessi Sposi]]; Storia della letteratura italiana" – ''Ragionament che servissen de comentà i [[I promessi sposi]]''). Del 1873 fina a la soa mort l’è stad Diretor de l'[[Archivi de Stat de Milan]] e l’ha organizad e 'l n'ha trasferid la sede in de l’ex [[Palazz del Senad (Milan)|Collegi Elvetich]]/Palazz del Senad.

== Biografia ==
=== I prim ann e l'insegnament ===

El Ceser Cantù l’è nassud a Brivi, on paesin de la [[Brianza]], i sò sgent a inn el Celso e de la Rachele Gallavresi. Alevad al [[Palazz di ex Scole Arcimbolde|ginnasi San Lissander]] de Milan , dopo vesser stad minga acetad al [[Collegi Ghislieri]] de [[Pavia]], l’è stad maester suplent a [[Sondri]], cità indove l’è restad del 1821 al 1827 insema al fradell minor [[Ignazzi Cantù|Ignazzi]] e indove, in del temp liber, l’ha podud fà su la soa cultura a lensger con avidità i classich italian e quei forest, in particolar i ''"Antichità italiche"'' del [[Ludovico Antonio Muratori]] e la "Storia delle Repubbliche italiane" (''Storia di republiche italiane'') del svizzer [[Jean Charles Léonard Simonde de Sismondi|Sismonde de Sismondì]].

L’ha fad San Martin con l’andà a stà de cà a [[Com]] per insegnà del 1828 el 1832; in quell ann là l’è diventad maester in del collegi San Lissander de Milan  indove l’haveva passad l’eta de bagai  e indove l’ha podud toeu contat con l'ambient inteletual de la cità, ''in primis'' cont el [[Tomas Gross]], col [[Lissander Manzon]] e col giurista [[Gian Domenico Romagnosi]]. Menad dent el 15 de november del 1833° a vesser sospetad de fa part de la ''[[Giovine Italia]]'' del [[Giuseppe Mazzini|Mazzini]], l’è stad tirà foeura de la Preson de Porta Noeuva el 11 de otober del 1834, gh’è stada però imposta la pena de l'esclusion di ofizzi publich e donca anca de l’insegnament.

=== L'atività storica e leteraria ===
==== I ann '30 ====
Sgiamò in del 1828 l’haveva publicad, a Com, el poemin ''Algiso'' ma l’haveva anca dimostrad di dote storiche notevole a lavoràgh adree a la ''Storia della città e diocesi di Como'' (Storia de la cità e de la diocesi de Com), redigiuda intra ‘l 1829 e ‘l 1831. Rivad a Milan, el s’è cimentad in la critica leteraria cont el scriver el sagg ''Sulla storia Lombarda del secolo XVII: Ragionamenti per servire di commento ai [[I promessi sposi|Promessi Sposi]]'' (Sora la storia Lombarda del secol quell di derset: Ragionament che servissen de comentà i [[I promessi sposi|Promessi Sposi]]) , stampad in del 1832. In de l’istess ann l’è stad tirad anca ''Il [[Sacro macello|Sacro Macello]] di [[Valtolina|Valtellina]]'' (El macell sacher de valtelina)''. Le guerre religiose del [[1620]] tra cattolici e protestanti tra [[Lombardia]] e [[Canton Grison|Grigioni]]'' (El macell sacher de valtelina. I guerre religiose del 1620 infra catolich e protestant intra Lombardia e Grison) , publicad a Milan in del 1832 e l’ann adree i ''Racconti brianzoli'' (o ''Novelle brianzole'')''.'' Tirad foeura de la preson, el Cantù el s’è dedicad domà a l'atività leteraria, cont el rediger intra ‘l 1836 e ‘l 1837 quater liber de favole per i fiolit indove compar el ''Carlambroeus de Montaveggia'', emblema de la somission ai norme e a l'autorità moral del [[clero]], come varie volte l’è ricordad in d’ona manera precisa e detajada in ''Il galantuomo'' (El galantom) . In queste dò opere chì se ved sgiamò el [[conservatorismo]] religios che 'l dominarà l’ideologia intrega del Cantù anca in di ann che vegnarann.

====La ''Margherita Pusterla'' e la ''Storia universal''====
El Cantù, adree al success di ''Promessi Sposi'' de l'amis [[Lissander Manzon|Manzon]], el s’è metud adree a stender on romanz storich a l’uso de quell manzonian e del ''Marco Visconti'' del Tomas Gross: la ''Margherita Pusterla'', scrivuda intanta che l’era in preson e che l’è stada resa publica domà in del 1838 per via de la censura austriega. A basàss sora la vicenda storica de la [[Margherita Pusterla|Margherita Visconti]] (XIV secol - 1341), fioeula de l’Ubert che l’è andada in sposa col Francesch Pusterla, l'opera del Cantù la ne recalca la disgrazzia familiar (lee la sarà menada dent e copada per havé minga acetad i lusinghe del scior de la cità, el [[Luchin Viscont|Luchin]]) e a l’intreccia con quella de personagg "de fantasia" (istess del romanz storich) che ghe fann de contorna a la vicenda de la damazza milanesa. Nonostant i vesinanze relative al tema e ai ideologiche coi ''Promessi Sposi'' (el fidàss a religion come istrument de consolazzion e salvezza contra i mai del mond), ''Margherita Pusterla'' a l'è on romanz storich «saturna» e pussee pessimista rispet a quell manzonian, per via sia de la mancanza d’on final alegher, sia de la division "manichea"  intra boni e cativ.

In di ann '40 hann anca vedud el Cantù a ciapà pee in del mester storiografich: in del 1837 el librer turines [[Giusep Pomba]] el gh'ha insebid al leterad la stesura d’ona ''Storia Universal'' che la gh’haveva de catà su tuta la storia de l'umanità. Denanz al lavorà monumental che ‘l ghe se presentava, el Cantù el s’è minga tirad indree e, dopo havé stipulad el contrat in del 1838, l’ha redigiud intra quell'ann là e ‘l 1846 quest'opera chì spartida in 35 volum, definida del [[Marino Berengo]] «l'opera storica de sicur pussee lensgiuda e consultada per mez secol in Italia». In seguit, la ''Storia Universal'' la sarà sgrandida intra ’l [[1883]] e ‘l [[1890]] fina a rivà a cinquanta-du volum. Anca lee, però, l’ha risentid fort de l'influss conservator-clerical e diversi error [[Filologia|filologich]], specialment in del svolgiment de la [[Storia antica|Età antiga]].

=== El period risorgimental ===

==== Del 1848 a la collaborazzion cont el Massimilian d'Asborgh ====

La soa posizzion conservatris e clerical l’ha menad el Cantù a sgiontàss a la tesi [[Neoguelfismo|neoguelfa]] portada del [[Vincenzo Gioberti]] in del ''Primato moral e civil di italian'' second el qual né la tradizzion catolica né i principi de l'[[inluminismo]] e de la [[rivoluzzion francesa]] podeven vesser l’element essenzial per on process de union di tanti stat a fà su l’[[Italia]], che per rivàgh a ghe sariss stad bisogn de ricorrer a ona filosofia politica nazzional specifica. El Cantù, che in del 1844 e in del 1845 prima l’ha visitad i alter region d'Italia, e l'ann adree [[Londra]] e Parigi, l’è tornad de noeuv in Lombardia in del 1846, indove i sò posizzion antiaustriache s’inn invelenide an’mò pussee al prenzippi di moti del 1848.

Sospetad de la polizzia, el 21 de sgenar de quell ann là l’è stad costrinsgiud a scapà via de Milan e refugiàss a [[Turin]], e poeu l'è tornad an’mò a Milan in del cors di  [[Cinq sgiornade de Milan|cinch sgiornade]] e de la [[Prima guerra d'indipendenza italiana|prima guerra d'indipendenza]]. Dopo el tornà indree di armade austrieghe del [[Josef Radetzky|Radetzky]] el Cantù el gh’ha ha havud de riparà de noeuv per on poo de temp a l'ester, in [[Svizzera]], de indove l’è tornad ancamò indree a Milan in seguit a l'amnistia in di confront di esul politich, fat che in seguit el gh’è stad minga scusad de tanti patriota. In del cors di ann '50, de fat, el Cantù l’è rivad a lavorà per el governa austregh e a sognà on [[Regn Lombard-Venet|Lombard-Venet]] indipendent cont el [[Massimilian I del Messich|Massimilian d'Asborgh]] rè in contrapposizion a on [[Regn de Sardegna (1720-1861)|Piemont]] che, guidad dal [[Camill Benso, cont de Cavour|Cavour]], l’era ‘dree a meter su on [[Leggi Siccardi|politica legislativa anticlerical]] che el Cantù catolich el podeva minga acetà.

In ‘sti ultim ann chì del domini austriegh in del Lombard-Venet el Cantù la repihad l'atività storica e leteraria, cont el scriver i sagg: ''L'Abate Parini e la Lombardia nel secolo passato'' (l’Abaa Parini e la Lombardia in del secol passad) ([[1854]]), ''[[Ezzelino III da Romano|Ezelino da Romano]]''; la ''Grande Illustrazione del Lombardo-Veneto'' (Granda ilustrazzion del Lombard- Venet - [[1857]]), enciclopedia storico-[[toponomastica]] molto detajada di località principai del Ream; la ''Storia di cento anni'' (Storia di cent ann - 1851) ''Storia degli Italiani'' (Storia di Italian - 1854). I ultim du a inn stad publicad vun a [[Firenze]] e a l’alter a [[Turin]], de sgià che podeven vesser pericolos per l'ideologia nazzional espressa de dent.

=== L'Unità ===
==== L'atività politica ====
Quand che Milan e la Lombardia a inn stade conquistade di trupe franco-sarde del Vitori Emanuell II e del Napoleon III, el Ceser Cantù l’ha assistid al nasser del Stat Unitari. Dopo havé metud de part i presgiudizzi contra la monarchia sabauda, in del marz del 1860 l’è stad elensgiud in quell che l’era an'mò el Regn de Sardegna in del colesg de [[Almèn]] ([[Provincia de Bergom|Bergom]]) per la [[VII legisladura del Regn de Sardegna|VII legisladura]]. In del 1861 l’è stad batud a [[Cavrin]], ma l’è entrad istess in parlament ([[VIII legislatura del Regn d'Italia|VIII legisladura]]) el 28 de sgenar del 1863, dopo i demission del sò aversari, ma, vist che a gh’eren stade di procedure iregolar, l’è stad deciarad decadud del scagn parlamentar a la fin de l’ann. L’è tornà ancamò in parlament in del 1865 semper in del collesg de [[Cavrin]], e gh’è restad fina al 13 de febrar 1867, la fin de la [[IX legisladura del Regn d'Italia|IX legisladura]].

In questi quasi set ann chì de presenza in parlament el Cantù l’è stad «orador solitari del partid catolich», a rapresentà, insema al [[Vito d'Ondes Reggio|Vito D'Ondes Reggio]], la fazzion catolica e conservatris in d’on Parlament dominad de liberai e de massoni. I discors del Cantù eren «enfatich e pessimista foeura de misura» e, inscì come  l’era stad raportad del biograf Pietro Manfredi, quasi tucc z eren concentrad sora la difesa de la religion catolica e di sò istituzzion (come raportad chì de sota), ma anca a difesa di paisan meridionai e contrari a la [[Lesg Pica]] che la gh’ha da l’inviada a la repression del [[Brigantagg dopo l'unità d'Italia|brigantagg]]: 



==== La produzzion leteraria ====

El Cantù, nonostant i impegn politich, l’ha continuad la soa atività de studios e storich cont el scriver Gli eretici d'Italia (''I eretich d'Italia)'' ([[1865]]-[[1866]]), indove el sotolineava el fator positiv che la Gesa catolica l’ha svolgiud in di confront de l'Italia, donca el gh’ha dad on ton politich a l'opera propi in di ann che s’era ‘dree a discuter in Parlament in quant a la quistion de Roma capital e al [[podé temporal]] di papa; i ''Storie minori (Lombardia, Valtellina, Brianza)'' del [[1864]] e ona serie de opere a carater erudid compagn de ''Edifizii di Milano'' (Edifizzi de Milan), la ''Storia della letteratura italiana'' (Storia de la leteradura italiana) del 1865, ''Il Conciliador e i carbonar'' in del [[1878]], la ''Storia universale'' (Storia universal), manzonada chì de sora, impostada in del period 1838-[[1846]] e sgrandida in del period ricordad prima. El ''Romanzo autobiografico'' (Romanz autobiografich), el sarà publicad dopo mort domà in del 1969 curad de l’Adriano Bozzoli, Milano-Napoli, Ricciardi, 1969. A la fine, se segnalen i opere morai scrivude per l'educazzion del catolich minga istruid: ''Buon senso e buongoverno'' (Bon sens e bon governa - Milan, 1870), ''Portafoglio d’un operaio'' (Portafoeuj d’on operari - Milan, 1871), ''Attenzione! Riflessi di un popolano'' (Ocio! Rifless de vun del popol - Milan, 1871). L'ultima grand’ opera del Cantù, scrivuda quand che l’era diretorede l'Archivi de Stat de Milano, l’era ''Della indipendenza d'Italia'' (De l’indipendenza d’Italia). ''Cronistoria'' (1872-1877, Turin), indove el scritor oramai anzian l’esita nò a dàgh contra a di figure ciav del Risorgiment (compagn del [[Napoleon III de Francia|Napoleon III]] e del [[Camillo Benso, cont de Cavour|Cavour]]) e a mostrà compassion per i "vinciud" del Stat Unitari noeuv, o ben el [[Carlo Cattaneo]] e, adritura, el [[Francesch Giusep I d'Austria|Francesch Giusep d'Austria]]. In de  l’opera, de sorapù, el Cantù el resta fedel ai sò proposit antiliberai, cont el tacà i posizzion ideologiche che a inn stade el fondament del Regn d'Italia.

=== Diretor de l'Archivi de Stat de Milan ===
Dopo la mort del [[Luigi Osio]] in del 1873, el governa guidad del [[Quintino Sella]] e del [[Sgiovann Lanza]] l’ha nominad el Cantù  ''diretor interinal in di Archivi de Stat a Milan'' el 24 de avril in del 1874 per diventà poeu ''Diretor'' de l'Archivi de Stat de Milan in del desember del 1875. L'Archivi, sota el mandad de l'Osio, l’haveva subid on process de concentrament in di vari poli archivistich spantegad a Milan in quell che l’era stad l'ex [[Palazz del Senad (Milan)|Colesg elvetegh]]/Palazz del Senatd, ma el vegg diretor l’ha minga riessid a vedé l'opera completada. El mandad de vint ann del Cantù (1873-1895) l’è ritegnud vun di periodi pussee prosper e important in la vita de l'istitut meneghin, come l’è raportad del [[Nicola Raponi]]:

De fat el Ceser Cantù l’ha tacad a fa vegnì foeura, a partì del 1874, la rivista l'«''Archivio Storico Lombardo''» (L’archivi Storich Lombard) che, publicada de la [[Società Storica Lombarda]], la gh’haveva de vesser «anca el sgiornal de l'Archivi de Stat». L’è stad lu, de sorapù, a che ‘l gh’ha dad on organizazzion definitiva a l'Archivi, a spostà in del Palazz del Senad a partì del 1886 tut i fond archivistich  metud sgiò in vari spazzi spategad per Milan  anca grazzie a l'influenza che lu, storich nominad, el gh’haveva in la società milanesa. Nonostant el vigor cultural quistad da l'Archivi grazie a la soa preparazzion e a la soa cultura, el Cantù però el gh’haveva minga la forza de mudà el sistema archivistich che a Milan ‘l la faseva de padron, ciamad "peronian" per via del nom de l'archivista [[Luca Peroni]] che l’ha dirisgiud i ''archivi governativ de Lombardia'' del 1818 al 1832. El Cantù el s’è limitad domà a blocà la ripartizzion fond second quell sistema chì, ma minga a metegh ona pezza ai operazzion che inn stade tirade inanz inscì in pressa del Peroni e di so sucessor. Registrant minga de mester, el Cantù l’ha operad in di fond de l'Archivi meneghin con la mentalità del storich, fina a rivà a dannesgià di fond cont el fà de part in manera arbitraria di carte scrivude prima del 1650, azzion che l’ha risvejad ona discussion acesa in del Consili per i Archivi in del 1876 e che l’ha risvejad l'atenzion del [[Ministeri de l'interno|Minister de l'Intern]], che l’ha ordinad on'inchiesta el 10 de marz del 1878.

Impunemanch, el tacament del Cantù a l'Archivi meneghin l’è stad mirabil, del moment che lu ‘l l’ha gestid financa de vegg e mez andad: in di ultim ann malad de [[gota]], pur de adempì al so impegn de diretor «el s’è fad portad su per i scale» fina al sò ofizzi.

=== La mort e 'l funeral ===
El Cantù l’è restad bon de capì e ragionà e ativ financa de vegg veggent fina al moment che, compagn de quell che gh’era capitad a l’amis [[Lissander Manzon|Manzon]] vint'ann indree, in del marz del 1894 ghe s’è rot on [[femor]] in del sortì de la messa quotidiana in la [[gesa de Santa Maria Pedon]] de piazza Borromeo. De quell moment là l’è tacada la soa decadenza fisica e l’è mort che ‘l gh’hera novantun ann in la soa abitazzion de via Morigi n. 5 a [[Milan]] (indove incoeu l’è metuda ona lapida comemorativa) ai 6:25 de la matina del 11 de marz del [[1895]]. 

La scomparida del storich l’ha suscitad on gran s’cess in tuta Italia e gh’inn rivad a la famija di messagg de dolor per la soa mort di autorità civil e religiose pussee alte: infra i quai  quei del papa [[Papa Leon XIII|Leon XIII]] e del [[Segretari de Stat de la Santa Sede|Cardinal Segretari de Stat]] [[Mariano Rampolla del Tindaro]], del re [[Umbert I de Savoja|Umbert I]] e de la [[Margherita de Savoja|regina Margherita]], del [[Princip de Piemont|Princip de Napoli]] [[Vitori Emanuell III de Savoja|Vitori Emanuell]] e del President del Senad [[Domenico Farini]]. 


El funeral l’è stad celebrad el dopomezdì del 14 de marz e gh'è stada ona partecipazzion enorme di milanes, che s’inn strensgiud insema  adree a tut el tragit infra l’abitazzion del Cantù e la [[Gesa de San Lissander in Zebedia]], indove s’è tegnuda la cerimonia del funeral, e a la fin in su la strada per el [[Cimiteri monumental de Milan|Cimiteri monumental]], che in del sò [[Famedio]] el storich l’è stad soterrad. El 11 de november del [[1905]] i rest a inn stad trasferid del Cimiteri Monumental al cimiteri de Brivi, paes natal del Cantù, indove requien ancamò adess.

== Discendenza ==
El Ceser Cantù el gh’ha havud do fioeule bastarde insema a la metress, l’Antonieta Becaria Curioni de' Civati (1805-1866), mier del Giuli Becaria (1784-1858), costù fioeul del giurista e filosef ben conossud [[Ceser Becaria|Ceser]] e barba del [[Lissander Manzon]]:
* Rachele (1836-1919)
* Antonieta

== Onorificenze ==
Onorificenze raportade da Maurizzzi Casseti e de la ''Guida sgeneral di Milan per l'ann 1874'':







== Note ==
<references/>

== Bibliografia ==
* 
* 
* Rinaldo Caddeo, ''Cesare Cantù.'' In: ''Epistolario di Carlo Cattaneo.'' Gaspero Barbèra Editore, Firenze 1949, pp.&nbsp;34, 157, 161, 162, 164, 420, 427, 428.
* 
* 
* 
* 
* 
* 
* 
* 
* 
* 
* 
* 

== Vos corelade ==
* [[Romanticismo]]
* [[Ceser Valperga di Masen]]
* [[Sgiovann Bortolucci]]
* [[Archivi de Stat di Milan]]

== Ligam de foeura ==
* 
* 
* :
** 
* 
* , dove poter consultare tutti i numeri dell**Archivio Storico Lombardo'' 
*